**FELHÍVÁS FOGYATÉKKAL ÉLŐ HALLGATÓK RÉSZÉRE**

**Kedves Hallgatók, akik valamilyen fogyatékossággal éltek és tanultok az Eszterházy Károly Egyetemen!**

Az Eszterházy Károly Egyetem kiemelten fontosnak tartja az oktatási esélyegyenlőség biztosítását fogyatékossággal élő hallgatói számára. A tanulási feltételek egyéni képességekhez való igazításán túl, szeretnénk elérni a hallgatói szolgáltatásokhoz való egyenlő esélyű hozzáférést.

Tudjuk, hogy ennek az útnak még az elején járunk, ezért kérjük és várjuk tevékeny együttműködéseteket, hogy minél jobban megközelíthessük a fenti célokat!

Intézményünkben az eltérő képességekhez kapcsolódó kérdéseket az Esélyegyenlőségi Bizottság (<http://uni-eszterhazy.hu/public/uploads/a-bizottsagok-szemelyi-osszetetele-2016_579f07ad72e1d.pdf> ) (116.oldal) koordinálja – a fogyatékossággal élő hallgatók egyéni szükségleteihez tartozó operatív feladatokat az Egyetemi Koordinátor szervezi (<http://uni-eszterhazy.hu/public/uploads/hallgatoi-kovetelmenyrendszer-0824_57be82eec661d.pdf> (117. oldal)

Kérem, hogy amennyiben Ön:

 mozgáskorlátozott;

 hallássérült (siket, nagyothalló);

 látássérült (vak, aliglátó, gyengénlátó)

 Beszédfogyatékossággal, Pszichés fejlődési zavarral küzdő (diszlexiás-diszgráfiás-diszortográfiás, diszkalkuliás)

 autizmussal élő, figyelemzavarral, magatartásszabályozási zavarral küzdő hallgató

**vegye fel a kapcsolatot az Egyetem az Esélyegyenlőségi Bizottságval lehetőleg**  **2019. október 10-ig,** **annak érdekében, hogy az intézmény az Ön tanulmányait támogatni tudja.**

Az Esélyegyenlőségi Bizottság a **87/2015. (IV.09.)Kormányrendelet 62.§-ában felsorolt kedvezménnyel és mentességgel tudja támogatni** a megfelelő szakvéleménnyel alátámasztott hallgatói kérelmeket. (**<http://njt.hu/cgi_bin/njt_doc.cgi?docid=174936.314328> )**

Kérem, hogy fogyatékosságának meglétét a **87/2015. (IV.09.)Kormányrendelet 63.§-a szerinti szakvéleménnyel igazolni szíveskedjen:**

Amennyiben fogyatékossága, sajátos nevelési igénye már a Közoktatás idejétől fogva fennáll, elfogadható a Korm.rendeletben meghatározott **közoktatási tanulmányok ideje alatt készült korábbi szakvélemény.**

Abban az esetben, ha a fogyatékosság a felsőoktatási tanulmányok alatt vagy azt követően alakult ki, rehabilitációs szakértői szerv szakvéleménye **(Kormányhivatalos szakvélemény)** alapján adható kedvezmény, felmentés. A 327/2011. (XII. 29.) Korm. rendelet 2.§ (5) szerint felsőoktatásban részt vevő hallgatók diszlexia, diszgráfia, diszkalkuia fogyatékosságának igazolására jogosult szerv az ország összes felsőoktatási intézménye tekintetében **Budapest Főváros Kormányhivatala III Kerületi Hivatal Rehabilitációs Szakértő Szerve** (1146 Budapest, Thököly út 82. (1146 Budapest, Thököly út 82., [budapest@rehab.bfkh.gov.hu](mailto:budapest@rehab.bfkh.gov.hu), T: 06(1)896-6770, 06(1)896-6780). Egyéb, érzékszervi (látás, hallás), mozgásszervi fogyatékosság esetén a 327/2011. (XII. 29.) Korm. rendelet 1.§ (1) a, szerint **Megyei Kormányhivatalok Rehabilitációs Szakértő Bizottságai** adhatnak olyan szakvéleményt, amely nem a rehabilitálhatósághoz szükséges munkaképesség változást igazolja, hanem a „felsőoktatásban tanuló hallgató fogyatékosságának fennállását”.

**Esélyegyenlőségi kérelmét** a csatolt szakvéleménnyel az Egyetem azon Campusának Tanulmányi Osztályán szíveskedjen, nevének, neptun kódjának, lakcímének feltüntetése mellett szíveskedjen beadni, amelyen tanul. (Egerben Bereczki Lászlónénál, Jászberényben Bóta Évánál, Sárospatakon Mokri Máténál, Gyöngyösön Végh Ildikónál.)

**Az Esélyegyenlőségi Bizottság elnökének elérhetősége**: Maczkó Lászlóné dr. Faragó Éva (37/518-354), helyileg: 3200 Gyöngyös, Mátrai út 36. A.ép. 2.102. iroda, maczko.laszlone@uni-eszterhazy.hu